ΠΕΡΙΕΧΟΜΕΝΑ
ΑΠΟΦΑΣΕΙΣ
Αύξηση του μετοχικού κεφαλαίου της ανώνυμης
εταιρείας «Ελληνικά Αμυντικά Συστήματα Ανώνυμη Βιομηχανική και Εμπορική Εταιρεία» με διακρι-
τικό τίτλο «ΕΒΟ-ΠΥΡΚΑΛ».
Ανάθεση της άσκησης αρμοδιοτήτων διατάκτη
και δημοσιολογιστικού χαρακτήρα για θέματα
της Γενικής Γραμματείας Αποκατάστασης Φυσικών Καταστροφών και Κρατικής Αρωγής του
Υπουργείου Κλιματικής Κρίσης και Πολιτικής
Προστασίας στον Γενικό Γραμματέα Αποκατάστασης Φυσικών Καταστροφών και Κρατικής Αρωγής
του Υπουργείου Κλιματικής Κρίσης και Πολιτικής
Προστασίας.
ΑΠΟΦΑΣΕΙΣ
Αριθμ. 25242 ΕΞ 2024
(1)
Αύξηση του μετοχικού κεφαλαίου της ανώνυμης
εταιρείας «Ελληνικά Αμυντικά Συστήματα Ανώνυμη Βιομηχανική και Εμπορική Εταιρεία» με δι-
ακριτικό τίτλο «ΕΒΟ-ΠΥΡΚΑΛ».
ΟΙ ΥΠΟΥΡΓΟΙ
ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΘΝΙΚΗΣ ΑΜΥΝΑΣ
Έχοντας υπόψη:
1) Το άρθρο 12 του ν. 2469/1997 «Περιορισμός κρατικών δαπανών» (Α’ 38).
2) Το άρθρο 14 του ν. 2303/1995 «Πληρωμή αποδοχών
δημοσίων υπαλλήλων μέσω Τραπεζικού Συστήματος και
άλλες διατάξεις» (Α’ 80).
3) Τον ν. 2292/1995 «Οργάνωση και λειτουργία Υπουργείου Εθνικής Άμυνας, διοίκηση και έλεγχος των Ενόπλων
Δυνάμεων και άλλες διατάξεις» (Α’ 35).
4) Το άρθρο 14Γ του ν. 3429/2005, στο οποίο, μεταξύ
άλλων, προβλέπεται ότι η Ελληνικά Αμυντικά Συστήματα
ΑΒΕΕ, δραστηριοποιείται αποκλειστικά στην παραγωγή
και εμπορία όπλων, πυρομαχικών και πολεμικού υλικού,
κατά την έννοια του άρθρου 346 της Συνθήκης για τη
Λειτουργία της Ευρωπαϊκής Ένωσης.
5) Το άρθρο 5 του ν. 3469/2006 «Εθνικό Τυπογραφείο,
Εφημερίς της Κυβερνήσεως και λοιπές διατάξεις (Α’ 131).
6) Tα άρθρα 76, 77, 78 του ν. 4727/2020 «Ψηφιακή
Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ) 2016/2102 και της Οδηγίας (ΕΕ)
2019/1024) - Ηλεκτρονικές Επικοινωνίες (Ενσωμάτωση
στο Ελληνικό Δίκαιο της Οδηγίας (ΕΕ) 2018/1972) και
άλλες διατάξεις» (Α’ 184).
7) Το π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131).
8) Το π.δ. 77/2023 «Σύσταση, κατάργηση και μετονομασία Υπουργείων - Σύσταση, κατάργηση και μετονομα-
σία Γενικών και Ειδικών Γραμματειών - Μεταφορά αρμοδιοτήτων, υπηρεσιακών μονάδων, θέσεων προσωπικού
και εποπτευόμενων φορέων» (Α’ 130).
9) Το π.δ. 82/2023 «Μετονομασία Υπουργείου - Σύσταση και μετονομασία Γενικών Γραμματειών - Μετα-
φορά αρμοδιοτήτων, υπηρεσιακών μονάδων και θέσεων προσωπικού - Τροποποίηση και συμπλήρωση του
π.δ. 77/2023 (Α’  130) - Μεταβατικές διατάξεις».
10) Το π.δ. 142/2017 «Οργανισμός Υπουργείου Οικονομικών» (Α’ 181).
11) Το π.δ. 79/2018 «Οργανισμός Πολιτικού Προσωπικού Υπουργείου Εθνικής Άμυνας» (Α’ 148).
12) Την υπ’ αρ. οικ2/29509/0025/09-04-2014 κοινή
απόφαση των Υπουργών Οικονομικών και Εθνικής Άμυνας «Διάσπαση της ανώνυμης εταιρείας με την επωνυμία
“Ελληνικά Αμυντικά Συστήματα Ανώνυμη Βιομηχανική
και Εμπορική Εταιρεία” με τη σύσταση δύο (2) νέων ανωνύμων εταιρειών» (Β’ 987).
13) Την υπ’ αρ. 11753/16-09-2014 συμβολαιογραφική
πράξη της συμβολαιογράφου Αθηνών Μαρίνας Χ. Σταυριανού περί διάσπασης της Εταιρείας Ελληνικά Αμυντικά
Συστήματα ΑΒΕΕ, όπως αυτή εγκρίθηκε με την υπ’ αρ.
22153/2014/02-10-2014 εγκριτική απόφαση της Αντιπεριφερειάρχου Π.Ε. Κεντρικού Τομέα Αθηνών (τ.Α.Ε 10574).
14) Το από 19-06-2023 πρακτικό της Επαναληπτικής
Τακτικής Γενικής Συνέλευσης των μετόχων της ΕΑΣ ΑΒΕΕ
(αριθ. Γ.Ε.ΜΗ 2997482/19-07-2023).
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
19 Φεβρουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1191
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1191/19.02.2024
15) Τις έως 13-06-2023 βεβαιωμένες οφειλές της
Εταιρείας από καταπτώσεις εγγυημένων από το Ελληνικό Δημόσιο δανείων στη Δ.Ο.Υ. ΦΑΕ ΑΘΗΝΩΝ, ποσού
34.457.000,69€, όπως εμφανίζονται στο TAXIS.
16) Το γεγονός ότι από την απόφαση αυτή δεν προκαλείται δαπάνη σε βάρος του κρατικού προϋπολογισμού,
αποφασίζουμε:
1. Εγκρίνουμε την αύξηση του μετοχικού κεφαλαίου
της Ανώνυμης Εταιρείας «Ελληνικά Αμυντικά Συστήματα Ανώνυμη Βιομηχανική και Εμπορική Εταιρεία» κατά
το ποσό των τριάντα τεσσάρων εκατομμυρίων τετρακοσίων πενήντα έξι χιλιάδων εννιακοσίων ενενήντα εννέα
ευρώ και εβδομήντα οκτώ λεπτών (€ 34.456.999,78) με
την έκδοση στο άρτιο 20.632.934 νέων ονομαστικών
μετοχών, ονομαστικής αξίας 1,67 ευρώ η κάθε μία, οι
οποίες θα αναληφθούν αποκλειστικά από το Ελληνικό
Δημόσιο.
2. Η καταβολή του ως άνω ποσού θα γίνει με μερικό
συμψηφισμό οφειλών της εταιρείας προς το Ελληνικό
Δημόσιο, οι οποίες αποσβένονται και ανέρχονται σε
ποσό €34.457.000,69 που είναι βεβαιωμένο στη Δ.Ο.Υ.
ΦΑΕ ΑΘΗΝΩΝ. Η διαφορά του ποσού των 0,91€ θα καταβληθεί τοις μετρητοίς στο Ελληνικό Δημόσιο από την
εταιρεία ΕΑΣ ΑΒΕΕ. Η Δ.Ο.Υ. ΦΑΕ Αθηνών, στην οποία
κοινοποιείται η παρούσα, θα μεριμνήσει για τη διαγραφή
του ποσού των € 34.457.000,69 με την έκδοση σχετικού
ΑΦΕΚ, που θα γίνει οίκοθεν από αυτή.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 15 Φεβρουαρίου 2024
Οι Υπουργοί
Εθνικής Οικονομίας
και Οικονομικών
Εθνικής Άμυνας
ΚΩΝΣΤΑΝΤΙΝΟΣ
ΝΙΚΟΛΑΟΣ - ΓΕΩΡΓΙΟΣ
ΧΑΤΖΗΔΑΚΗΣ
ΔΕΝΔΙΑΣ
Ι
Αριθμ. ΥΠ 196
(2)
Ανάθεση της άσκησης αρμοδιοτήτων διατάκτη και δημοσιολογιστικού χαρακτήρα για θέ-
ματα της Γενικής Γραμματείας Αποκατάστασης
Φυσικών Καταστροφών και Κρατικής Αρωγής
του Υπουργείου Κλιματικής Κρίσης και Πολιτικής Προστασίας στον Γενικό Γραμματέα Αποκα-
τάστασης Φυσικών Καταστροφών και Κρατικής
Αρωγής του Υπουργείου Κλιματικής Κρίσης και
Πολιτικής Προστασίας.
Ο ΥΠΟΥΡΓΟΣ
ΚΛΙΜΑΤΙΚΗΣ ΚΡΙΣΗΣ ΚΑΙ ΠΟΛΙΤΙΚΗΣ
ΠΡΟΣΤΑΣΙΑΣ
Έχοντας υπόψη:
1. Τις διατάξεις:
α) Της παρ. 6 του άρθρου 13 και του ν. 4622/2019 «Επιτελικό Κράτος: οργάνωση, λειτουργία και διαφάνεια της
Κυβέρνησης, των κυβερνητικών οργάνων και της κεντρικής δημόσιας διοίκησης» (Α’ 133) σε συνδυασμό με το
άρθρο 65 του ν. 4270/2014 (Α’ 143),
β) του άρθρου 76 του ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθε-
σία της Οδηγίας (ΕΕ) 2016/2102 και της Οδηγίας (ΕΕ)
2019/1024) - Ηλεκτρονικές Επικοινωνίες (Ενσωμάτωση
στο Ελληνικό Δίκαιο της Οδηγίας (ΕΕ) 2018/1972) και άλλες διατάξεις» (Α’ 184),
γ) του άρθρου 7 του ν. 3469/2006 «Εθνικό Τυπογραφείο, Εφημερίς της Κυβερνήσεως και λοιπές διατάξεις»
(Α’ 131),
δ) του άρθρου 9 του Κώδικα Διοικητικής Διαδικασίας
(ν. 2690/1999, Α’ 45).
2. Το άρθρο 90 του Κώδικα Νομοθεσίας για την Κυβέρνηση και τα κυβερνητικά όργανα (π.δ. 63/2005, Α’ 98), το
οποίο διατηρήθηκε σε ισχύ με την περ. 22 του άρθρου
119 του ν. 4622/2019 (Α’ 133).
3. To π.δ. 28/2022 «Εξαίρεση του Υπουργείου Κλιματικής Κρίσης και Πολιτικής Προστασίας από την εφαρμογή
της παρ. 2 του άρθρου 35 και τα άρθρα 36 και 37 του
ν. 4622/2019» (Α’ 76).
4. Το π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131).
5. Το π.δ. 77/2023 «Σύσταση Υπουργείου και μετονομασία Υπουργείων - Σύσταση, κατάργηση και μετονομα-
σία Γενικών και Ειδικών Γραμματειών - Μεταφορά αρμοδιοτήτων, υπηρεσιακών μονάδων, θέσεων προσωπικού
και εποπτευόμενων φορέων» (Α’ 130).
6. Την υπ’ αρ. 11717/21-07-2023 κοινή απόφαση του
Πρωθυπουργού και του Υπουργού Κλιματικής Κρίσης και
Πολιτικής Προστασίας «Ανάθεση καθηκόντων Γενικού
Γραμματέα Αποκατάστασης Φυσικών Καταστροφών και
Κρατικής Αρωγής του Υπουργείου Κλιματικής Κρίσης και
Πολιτικής Προστασίας» (Υ.Ο.Δ.Δ. 706).
7. Την υπό στοιχεία 11730/ΓΔΟΥ/ΔΠΔΑ/15.02.2024 εισήγηση της Γενικής Διεύθυνσης Οικονομικών Υπηρεσιών
του Υπουργείου Κλιματικής Κρίσης και Πολιτικής Προστασίας, με την οποία βεβαιώνεται ότι από τις διατάξεις
της παρούσας απόφασης δεν προκαλείται επιβάρυνση
στον προϋπολογισμό του Υπουργείου Κλιματικής Κρίσης
και Πολιτικής Προστασίας για το τρέχον οικονομικό έτος
και για τα έτη του εγκεκριμένου ΜΠΔΣ.
8. Την ανάγκη διασφάλισης της εύρυθμης και αποδοτικής λειτουργίας της Γενικής Γραμματείας Αποκατά-
στασης Φυσικών Καταστροφών και Κρατικής Αρωγής,
αποφασίζουμε:
Άρθρο πρώτο
Ανάθεση άσκησης αρμοδιοτήτων διατάκτη για θέματα της Γενικής Γραμματείας Αποκατάστασης Φυσικών
Καταστροφών και Κρατικής Αρωγής.
Αναθέτουμε στον Γενικό Γραμματέα Αποκατάστασης
Φυσικών Καταστροφών και Κρατικής Αρωγής, την άσκηση των αρμοδιοτήτων διατάκτη, με την επιφύλαξη του
άρθρου 45 του ν. 5082/2024 (Α’ 9) ως ακολούθως:
Για πιστώσεις και δαπάνες της Γενικής Γραμματείας
Αποκατάστασης Φυσικών Καταστροφών και Κρατικής
Αρωγής, του τακτικού προϋπολογισμού και του προϋπολογισμού από το ΠΔΕ του Υπουργείου Κλιματικής
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1191/19.02.2024
Κρίσης και Πολιτικής Προστασίας, ανεξαρτήτως ποσού.
Οι αρμοδιότητες του διατάκτη του Τακτικού Προϋπολογισμού και του προϋπολογισμού από το Π.Δ.Ε., ως
περιγράφονται στον ν. 4270/2014, τον ν. 4446/2016,
τον ν. 4443/2016 και το π.δ. 80/2016, αφορούν ιδίως
την αρμοδιότητα έκδοσης των πράξεων:
α. Διαχείρισης πιστώσεων του τακτικού Προϋπολογισμού και ιδίως:
αα. Τεκμηριωμένο αίτημα για δέσμευση ή ανάκληση
πιστώσεων,
αβ. απόφαση ανάληψης ή ανάκλησης υποχρέωσης
πιστώσεων,
αγ. έγκριση δαπάνης,
αδ. κατάσταση δαπάνης,
αε. διαβιβαστικό έγγραφο για την έκδοση ενταλμάτων
μαζί με τα δικαιολογητικά που ορίζονται κατά περίπτωση
από τις κείμενες διατάξεις, κανονιστικές αποφάσεις και
οδηγίες,
αστ. ανάκτηση αχρεωστήτως καταβληθέντων ποσών
και έκδοση αποφάσεων/πράξεων καταλογισμού για μη
νόμιμες πληρωθείσες δαπάνες.
β. Διαχείρισης πιστώσεων του Προγράμματος Δημοσίων Επενδύσεων (ΠΔΕ) και ιδίως:
βα. Υποβολή αιτήματος στο Υπουργείο Εθνικής Οικονομίας και Οικονομικών για χρηματοδότηση έργων
του ΠΔΕ,
ββ. κατανομή πιστώσεων στα ενάριθμα έργα του ΠΔΕ.
Άρθρο δεύτερο
Ανάθεση άσκησης αρμοδιοτήτων δημοσιολογιστικού
χαρακτήρα για θέματα της Γενικής Γραμματείας Αποκατάστασης Φυσικών Καταστροφών και Κρατικής Αρωγής.
Αναθέτουμε στον Γενικό Γραμματέα Αποκατάστασης
Φυσικών Καταστροφών και Κρατικής Αρωγής, την άσκηση
των αρμοδιοτήτων έκδοσης διοικητικών πράξεων, αποφάσεων, εγγράφων, εντολών ή άλλων πράξεων, για θέματα
δημοσιολογιστικού χαρακτήρα με την επιφύλαξη του άρθρου 45 του ν. 5082/2024 (Α’ 9), ως ακολούθως:
Καθήκοντα αποφαινόμενου οργάνου στο πλαίσιο της
διενέργειας διαδικασιών ανάθεσης και εκτέλεσης δημοσίων συμβάσεων, έργων ανεξαρτήτως προϋπολογι-
σμού και εκπόνησης μελετών, παροχής υπηρεσιών και
προμήθειας αγαθών σύμφωνα με τον ν. 4412/2016. Σε
αυτό το πλαίσιο ανατίθεται, διά του παρόντος, ιδίως η
αρμοδιότητα της τελικής υπογραφής για τις παρακάτω
κατηγορίες διοικητικών πράξεων:
(α) Διακήρυξης διαγωνισμών και πρόσκλησης υποβολής προσφορών, καθώς και αποφάσεις διενέργειας
ειδικών διαγωνιστικών διαδικασιών,
(β) συγκρότησης και ορισμού γνωμοδοτικών οργάνων διενέργειας διαδικασιών ανάθεσης και εκτέλεσης
δημοσίων συμβάσεων,
(γ) επικύρωσης των πρακτικών των γνωμοδοτικών
οργάνων,
(δ) κατακύρωσης, ανάθεσης, σύναψης και τροποποίησης συμβάσεων,
(ε) ματαίωσης διαδικασίας, κήρυξης έκπτωτου αναδόχου και μονομερούς λύσης συμβάσεων, και
(στ) των λοιπών πράξεων αρμοδιότητας αποφαινόμενου οργάνου.
Η ισχύς της παρούσας αρχίζει από τη δημοσίευσή της
στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Μαρούσι, 16 Φεβρουαρίου 2024
Ο Υπουργός
ΒΑΣΙΛΕΙΟΣ ΚΙΚΙΛΙΑΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1191/19.02.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240201191.pdf | Tokens: 13268]